Arthur vokste opp i en musikalsk familie, og begynte tidlig å spille gitar. Han ble lokalkjent som åtteåring, og spilte på forskjellige konserter og talentshow i hjembygda og omegn. Han har skrevet sanger siden 13-årsalderen, for det meste sammen med fetteren Simon Stulien. Låtskrivingen og sangstilen er inspirert av barndomshelter som The Highwaymen, Vince Gill og Alan Jackson, via Blake Shelton og Brad Paisley, til nye røtter i countrymusikken som Luke Combs, Chris Stapleton og Cody Johnson.